jkorsvik/nowiki_second_scrape_merged huggingface dataset:
Zvi Bar

Zvi Bar (hebraisk: צבי בר; født 8. oktober 1935 i Kfar Yona) er en israelsk tidligere politiker som var borgermester i byen Ramat Gan mellom 1989 og 2013.


== Biografi ==
Under seksdagerskrigen hadde Bar kommandoen over fallskjermbataljon 202. Han var senere leder for det israelske forsvarets offisersskole. På midten av 1970-tallet hadde han kommandoen over en reservistbrigade. Han ble senere leder for Israels grensepoliti. I 1976 tok han en bachelorgrad i politisk vitenskap fra Bar-Ilan-universitetet.


=== Politisk karriere ===
Bar ble første gang valgt til borgermester i Ramat Gan i 1989. Han fikk anerkjennelse og støtte fra israelsk offentlighet som følge av sitt lederskap og moralbygging da Ramat Gan ble utsatt for irakiske Scud-missiler under Gulfkrigen.
Bar ble gjenvalgt i fire påfølgende valg – i 1993, 1998, 2003, og 2008.I 2004 ble Bar avhørt av Israels politi vedrørende påstander om at han og borgermesteren i nabobyen Tel Aviv, Ron Huldai, var innblandet i korrupsjon. I april 2011 bestemte Israels justisdepartement at Bar, samme med fem eiendomsutviklere, skulle tiltales for bestikkelser og hvitvasking.


== Referanser ==
Leonard Blavatnik

Leonard Blavatnik (russisk: Леонид Валентинович Блаватник) (født 14. juni 1957) er en britisk-amerikansk forretningsmann og industrieier av ukrainsk-jødisk opprinnelse. Han har bygd opp sin formue ved investeringer i forskjellige bransjer i Russland, Europa, Nord- og Sør-Amerika gjennom sitt selskap Access Industries. Ifølge Forbes var han i september 2013 nummer 44 på listen over verdens rikeste personer, med en nettoformue på 17,8 milliarder amerikanske dollar.Blavatnik ble i 2017 utnevnt Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.


== Referanser ==


== Eksterne lenker ==
Offisielt nettsted 
(en) Leonard Blavatnik – kategori av bilder, video eller lyd på Commons 
(en) Leonard Blavatnik på Internet Movie Database 
(en) Leonard Blavatnik hos The Movie Database 
(en) Leonard Blavatnik hos Internet Broadway Database
Peter Øvig Knudsen

Peter Øvig Knudsen (født 9. oktober 1961 i Holme, Aarhus) er en dansk journalist og forfatter. Selv har han karakterisert seg som dokumentarist og amatørhistoriker.Knudsen gikk ut fra Danmarks Journalisthøjskole i 1987, og hadde som del av sin utdannelse praksis på Ekstra Bladet. Senere har han arbeidet for pressebyrået Sidelinjen, det danske månedsbladet Press, avisen Information, Weekendavisen og Danmarks Radio, der han laget programmet Marathon, med 24 timers intervjuer hjemme hos diverse kjente folk.
Fra 2003 har han vært forfatter på heltid. I 2005 og 2006 mottok han arbeidsstipend fra den danske Statens Kunstråd.
I 2003 instruerte han sammen med Morten Henriksen dokumentarfilmen Med ret til at dræbe, basert på hans to bøker om Danmark under okkupasjonen 1940–1945, Efter drabet og Birkedal. Filmen fikk året etter Robert-prisen for årets beste lange dokumentarfilm. For bøkene fikk Knudsen i 2004 DRs Rosenkjærpris. For Efter drabet fikk han dessuten Drassows Legat i 2001, mens han fikk BG Bank-prisen Det Gyldne Bogmærke for Birkedal i 2006.
Hans to bøker om Blekingegade-saken sikret ham Cavlingprisen og Montanas Litteraturpris i 2007 og Den Berlingske Fonds Journalistpris i 2008.
Opplaget for de to bindene passerte 200 000 eksemplarer.I 2012 mottok han årets kulturpris fra Gentofte kommune.
I skoletiden på Viby Amtsgymnasium var Knudsen engasjert på den politiske venstresiden, der han en tre års tid var med i Kommunistisk Arbejderpartis ungdomsorganisasjon.Knudsen har også vært aktiv som foredragsholder, og har undervist i journalistikk.


== Bibliografi ==
Er du da sindssyg (1987)
Børn skal ikke lege under fuldmånen (1995)
Min generation (1997)
Passioner (1998)
Efter drabet: beretninger om modstandskampens likvideringer (2001)
Hilsner fra klovnen, roman (2003)
Birkedal (2004)
Blekingegadebanden 1. Den danske celle, ISBN 978-87-02-04369-3 (2007)
Blekingegadebanden 2. Den hårde kerne, ISBN 978-87-02-05906-9 (2007)
Blekingegadebanden, samlet utvidet utgave, ISBN 978-87-02-07363-8 (2008)
Hippie 1 - Tre år og 74 dage der forandrede Danmark (2011)
Hippie 2 - Den sidste sommer (2012)
Hippie : Thas Danish Case (forkortet, engelsk versjon av tobindsverket Hippie, utgitt etter at verket med danske hippie-nakenbilder ble sensurert og fjernet fra både iBookstore og App Store.
BZ. Du har ikke en chance - tag den (2016)


== Referanser ==


== Eksterne lenker ==
Peter Øvig Knudsens nettsider
Om Peter Øvig Knudsen på Den Store Danske
(en) Peter Øvig Knudsen på Internet Movie Database 
(da) Peter Øvig Knudsen på Filmdatabasen 
(da) Peter Øvig Knudsen på Scope 
(en) Peter Øvig Knudsen hos The Movie Database
Cavlingprisen

Cavlingprisen er en dansk journalistpris, delt ut siden 1945. Prisen deles ut av en komité nedsatt av  Dansk Journalistforbund.
Prisen er på 25 000 danske kroner, samt en statue av Henrik Cavling (1858–1933), journalisten og forfatteren som grunnla Københavns Journalistforbund. 


== Prismottakere ==
1945 Henrik V. Ringsted 
1946 Ole Vinding 
1947 Gunnar R. Næsselund 
1948 Nele Topsøe (Nele Poul Sørensen)
1949 Poul Dalgaard / Anders B. Nørgaard
1950 Mogens Bostrup 
1951 Niels Blædel 
1952 Aage Hastrup 
1953 Per Arboe Rasmussen 
1954 Robert Kjældgård
1955 ikke delt ut
1956 Røde Kors Ungarn-innsamlingen
1957 Ole Hansen 
1958 ikke delt ut
1959 Dan Larsen 
1960 Viggo Duvå 
1961 Willy Reunert 
1962 Jørgen Hartmann-Petersen 
1963 Poul Trier Pedersen 
1964 Knud Poulsen 
1965 Poul Dalgaard 
1966 Herbert Pundik 
1967 Hans V. Bischoff 
1968 Erik Nørgaard 
1969 Thyra Christensen 
1970 Leif Blædel 
1971 Torgny Møller 
1972 Leif Kjeldsen 
1973 de redaksjonelle medarbeiderne i Vejle Avis
1974 Anne Wolden-Ræthinge (Ninka) 
1975 Nele Rue 
1976 Harry Rasmussen 
1977 Jacob Andersen / Søren Jacobsen 
1978 Svend Bedsted / Jens Otto Kjær Hansen
1979 Jørgen Flindt Pedersen / /Erik Stephensen 
1980 Hanne Dam 
1981 Henning Thøgersen / Jan Michaelsen 
1982 J. B. Holmgård 
1983 Hanne Reintoft 
1984 Sten Bådsgård / Jørgen Pedersen 
1985 Allan Graubæk / Gunner Nielsen / Henrik Thomsen 
1986 Alex Frank Larsen 
1987 Månedsbladet Press
1988 Jens J. Espersen
1989 Anders Peter Mathiasen / Jeppe Juhl 
1990 Erik Eisenberg / Ulrik Haagerup / Martin Uhlenfeldt
1991 Leif O. Dahl / Claus G. Theilgaard
1992 Nils Ufer (posthumt)
1993 Mikkel Hertz
1994 John Mynderup
1995 Christian Nordkap / Lars Rugaard / Erik Valeur
1996 Henrik Grunnet / Michael Klint
1997 Poul Brink
1998 Tonni Vinkel Sørensen
1999 Søren Funch / Jens Chr. Hansen / Erik Eisenberg
2000 Kim Dahl Nielsen / Kasper D. Borch
2001 Poul Høi
2002 Morten Pihl / Jakob Priess-Sørensen
2003 Charlotte Aagaard / Jørgen Steen Nielsen / Bo Elkjær
2004 Miki Mistrati / Thomas Stokholm / Jeppe Facius / Anders-Peter Mathiasen
2005 Christian Andersen/Michael Klint
2006 Miriam Dalsgaard/Olav Hergel
2007 Peter Øvig Knudsen
2008 Morten Crone / Morten Frich/Erik Refner / Jesper Woldenhof
2009 Jesper Tynell
2010 Lars Nørgaard Pedersen / Asger Westh / Stine Larsen
2011 Ulrik Dahlin / Anton Geist
2012 Asbjørn With
2013 Jeppe Gaardboe, Frederik Brun Madsen, Søren Kristensen, Michael Klint og Steen Jensen i Danmarks Radio
2014 Morten Pihl i Jyllandsposten
2015 Puk Damsgård i Danmarks Radio
2016 Chris Kjær Jessen, Michael Lund / Lars Nørgaard Pedersen for Berlingske
2017 Camilla Stockmann og Janus Køster-Rasmussen for Politiken og DR
2018 Eva Jung, Simon Bendtsen og Michael Lund for Berlingske
2019 Tea Krogh Sørensen og Morten Pihl for Jyllands-Posten


== Referanser ==


== Eksterne lenker ==
Dansk Journalistforbund om Cavlingprisen
Om Cavlingprisen på Den Store Danske
Filosofiåret 1671

Filosofiåret 1671 er en oversikt over hendelser, utgivelser og personer med tilknytning til filosofi i 1671.


== Hendelser ==


== Publikasjoner ==


== Fødsler ==
26. februar – Anthony Ashley Cooper, engelsk politiker, filosof og forfatter (død 1713)
1. oktober – Luigi Guido Grandi, italiensk matematiker og filosof (død 1742)


== Dødsfall ==
28. september – Jean de Montigny, fransk filosofisk forfatter og poet (født 1636)
Fosnstraumen

Fosnstraumen er et sund mellom Radøy og Fosnøyna i Nordhordland. På innsiden ligger et lukket fjordsystem med Lurefjorden i sentrum. Store vannmasser følger tidevannet ut og inn gjennom Fosnstraumen. I dag er stedet mye brukt av sportsfiskere. Fosnstraumbrua krysser sundet, og da brua skulle bygges ble det foretatt en rekke registreringer og utgravinger av arkeologiske kulturminner like ved brua; de rikeste funnene ble gjort på Radøy, men en rekke funn ble også gjort på Fosnøyna. Det er tilrettelagt en steinaldersti gjennom funnområdet.


== Arkeologiske undersøkelser ==
Det ble avdekket i alt 63 funnsteder fra steinalderen. Noen har vært det arkeologene kaller basisboplasser, andre har tjent til korttidsopphold, andre har ikke vært boplasser, men til annet bruk. Trolig var det rike fiskeforekomster i farvannene som trakk folk til stedet. Bruken av disse funnstedene strekker seg over minst 5000 år, fra 10000 år tilbake og framover gjennom hele steinalderen. Det er funnet store mengder flintavslag, og bein fra dyr, fugl og fisk. Matrestene tyder på at de fanget småsei, torsk, lyr og laks, og noen ganger lange, uer og brosme. Det er også funnet rester av fiskekroker, men de hadde trolig også andre redskaper og båter. Landskapet var den gang bevokst med skog, og beinrestene som er funnet forteller bl.a. om jakt på hjort, elg, bjørn, gaupe, hare og villsvin.


== Referanser ==


== Eksterne lenker ==
«Fosnstraumen». Kulturminnesøk. Riksantikvaren – Direktoratet for kulturminneforvaltning. Straume Rappeneset 22
«Fosnstraumen». Kulturminnesøk. Riksantikvaren – Direktoratet for kulturminneforvaltning. Straume Rappeneset 15
«Fosnstraumen». Kulturminnesøk. Riksantikvaren – Direktoratet for kulturminneforvaltning. Straume Rappeneset 18
«Fosnstraumen». Kulturminnesøk. Riksantikvaren – Direktoratet for kulturminneforvaltning. Straume Rappeneset 38
«Fosnstraumen». Kulturminnesøk. Riksantikvaren – Direktoratet for kulturminneforvaltning. Hopland - Snekkevik 15, Tangane
Filosofiåret 1670

Filosofiåret 1670 er en oversikt over hendelser, utgivelser og personer med tilknytning til filosofi i 1670.


== Hendelser ==


== Publikasjoner ==


== Fødsler ==
15. november – Bernard de Mandeville, nederlandskfødt engelsk filosof, politisk økonom, poet og satiriker (død 1733)
30. november – John Toland, irsk filosof (død 1722)
desember – Jean-Baptiste Dubos, fransk filosof og historiker (død 1742)


== Dødsfall ==
9. april - Samuel Sorbière, fransk oversetter og filosof (født 1615)
7. august - Ignacio de Arbieto, spansk jesuitt, filosof og historiker (født 1585)
Filosofiåret 1615

Filosofiåret 1615 er en oversikt over hendelser, utgivelser og personer med tilknytning til filosofi i 1615.


== Hendelser ==


== Publikasjoner ==


== Fødsler ==
17. september - Samuel Sorbière, fransk oversetter og filosof (død 1670)
Stephan Pilarick, ungarsk filosof, evangelisk geistlig og teolog (død 1693)


== Dødsfall ==
4. februar - Giovanni Battista Della Porta, italiensk filosof, alkymist og dramatiker (født 1535)
Red Bull Junior Team

Red Bull Junior Team er et program som drives av energidrikkselskapet Red Bull GmbH og har som formål å identifisere potensielle framtidige racingstjerner innen formelbilracing. De unge lovende førerne som er en del av programmet mottar finansiering og støtte fra Red Bull mens de konkurrerer i lavere formelbilklasser. 
Programmet har vært vellykket i den forstand at det har brakt en rekke førere fram til Formel 1. I 2004 ble Christian Klien den første Red Bull-junioren som kjørte i Formel 1, mens Sebastian Vettel i 2008 ble den første Red Bull-junioren som vant et Formel 1-løp, Italias Grand Prix. Vettel er dog den eneste Red Bull-junioren som per 2013 har vunnet et Formel 1-løp. Red Bull eier to team i Formel 1, hovedteamet Red Bull Racing, samt Scuderia AlphaTauri, det tidligere Minardi-teamet som ble kjøpt i 2005 med det spesifikke formål å gi plass i Formel 1 for de unge førerne i juniorprogrammet.Red Bull Junior Team ble opprettet i 2001 som Red Bulls europeiske førerprogram. Det lignende Red Bull Driver Search, som nå er lagt ned, var en amerikansk versjon basert på samme ide. Det var i drift fra 2002 til 2005, og blant førerne som deltok var Scott Speed, som  kjørte i Formel 1 for Toro Rosso i 2006 og 2007.
Red Bull Junior Team var også det offisielle navnet til RSM Marko, et team som deltok i Formel 3000 mellom 1999 og 2003, sponset av Red Bull og drevet av Helmut Marko.


== Red Bull Junior Team-førere som har gått videre til Formel 1 ==


== Referanser ==


== Eksterne lenker ==
Red Bull Junior Team
Red Bull Racing
Brødrene Isaksens Patentslipp

Brødrene Isaksens Patentslipp A/S ligger i Storbukt i Honningsvåg og er et slippanlegg fra gjenreisningen etter andre verdenskrig. Anlegget som lå her tidligere ble ødelagt av okkupasjonsmakten under evakueringen av Finnmark i 1944.
Dagens anlegg ble reist i årene 1948–1953 av familien Isaksen som også eide den tidligere slippen. Virksomheten ble drevet fra 1953 til slutten av 1980-tallet og består av en slipp med skinnegang, verkstedbygning og vinsjhus med vinsjanlegg og en slippvogn. Verkstedbygningen ble den første tiden brukt som boligbrakke. Slippen kunne ta båter på opp til 70 fot.
Brødrene Isaksens Patentslipp ble fredet av Riksantikvaren i 1993 og eies av  Nordkappmuseet.


== Eksterne lenker ==
(en) Brødrene Isaksens Patentslipp – kategori av bilder, video eller lyd på Commons 
Br. Isaksens Patentslip i Storbukt fra Kystmuseene
«Brødrene Isaksens Patentslipp». Kulturminnesøk. Riksantikvaren – Direktoratet for kulturminneforvaltning. 
Brødrene Isaksens Patentslipp A/S fra Arkitekturguide for Nord-Norge og Svalbard
Brukeradministrasjonssystem

Et brukeradministrasjonssystem (BAS) håndterer personers brukerkontoer og passord, med tilhørende metainformasjon. Et BAS er også et system for identitetsforvaltning og kalles derfor også et identitetsforvaltningssystem.


== Eksterne lenker ==
Sebra – UiB sitt eget brukeradministrasjonssystem.
UBAS – Utdanningsdirektoratet sitt brukeradministrasjonssystem.
Shirley Hughes

Shirley Hughes (1927–2022) er en britisk barnebokillustratør og -forfatter, best kjent for Alfie-bøkene. Hun har mottatt Kate Greenaway-medaljen for barnebokillustrasjoner to ganger, for Dogger (1977) og Ella's Big Chance in 2003.  Hughes var en etablert illustratør av andres bøker da hun i 1970-årene for alvor begynte å lage både tekst og bilder selv.


== Liv ==
Hun vokste opp i en kjøpmannsfamilie, og tok utdannelse ved Art and Design Academy i Liverpool og ved the Ruskin i Oxford. Etter utdannelsen giftet hun seg med arkitekten John Vulliamy og bosatte seg i Notting Hill, London. Paret har tre barn. Datteren Clara Vulliamy er også barnebokillustratør.


== Bøker ==
Som illustratør av andres tekster samarbeidet hun blant annet med Dorothy Edwards og Noel Streatfeild. 
Hennes første bok med egen tekst var Lucy and Tom's Day (1960); dette utviklet seg til en serie. Både Lucy and Tom-serien og den senere serien med bøkene om Alfie og hans lillesøster Annie Rose (1981–2002) har blitt beskrevet som hverdagshistorier fra forstadslivet i den øvre middelklassen, med sikker sans for barneperspektivet. Helpers (1975) beskriver opplevelsen av å ha barnevakt, mens Dogger (1977) handler om en tøyhund. Ella's Big Chance (2003) var en gjenfortelling av Askepott lagt til 1920-årene. Ved Greenaway-medaljens 50-årsjubileum i 2007 ble Dogger kåret til publikums favoritt blant vinnerbøkene gjennom tidene.Hun ble tildelt Eleanor Farjeon Award i 1984, ble Officer av OBE i 1998 og fellow i Royal Society of Literature i 2000. 
På norsk finnes samleboka Alt om Albert (1998) med fire av Alfie-bøkene i.


== Referanser ==
Filosofiåret 1759

Filosofiåret 1759 er en oversikt over hendelser, utgivelser og personer med tilknytning til filosofi i 1759.


== Hendelser ==


== Publikasjoner ==


== Fødsler ==
27. april - Mary Wollstonecraft, britisk feminist, forfatterinne og filosof (død 1797)
5. juni - Pierre Jean Georges Cabanis, fransk lege, fysiolog og filosof (død 1808)
26. oktober - Karl Leonhard Reinhold, østerriksk filosof (død 1823)
10. november - Friedrich Schiller, tysk forfatter, dramatiker og filosof (død 1805)


== Dødsfall ==
27. juli - Pierre-Louis Moreau de Maupertuis, fransk matematiker, fysiker og filosof (født 1698)
7. august - Georg Wilhelm Kirchmaier, tysk filosof, retoriker, språkviter (født 1673)
27. november - Pierre Lemonnier, fransk matematiker og filosof (født 1675)
ca. 1754-1759 – Anton Wilhelm Amo, ghanesisk-tysk filosof (født ca. 1700)
Evensgård

Evensgård  er en bygd i Saltdal kommune, Nordland fylke.
Evensgård finnes først nevnt i 1567. Det har likevel vært vurdert sannsynlig at gården var ryddet allerede i middelalderen.
Navnet skal ifølge Rygh være avledet av det meget gamle personnavnet Øyvindr eller Eivindr.
Genitivet «Eivins» finnes i skriftsform så tidlig som 1368.Gården var oppgitt med en landskyld på 2 våg i 1567, et nivå som var høyere enn noen andre i Øvre Saltdal. I 1797 fikk den første oppsitteren kjøpe en part av staten. Den siste og fjerde parten ble ikke solgt før i 1842. Tre av disse partene ble senere delt, og utgjør idag hovedbrukene på gården. Båtbyggingen har vært hovednæringen for gården så lang tilbake som kilder forteller om det.
Evensgård hadde også eget kraftverk, som var i bruk helt til Dragefossen overtok forsyningen.                 


== Tidligere næringsformer ==
Båtbygging
Skogbruk
Landbruk
Lythronax

Lythronax argestes er  dinosaur som ble funnet i Grand Staircase-Escalante National Monument i ørkenen i Utah i USA. Lythronax levde i Nord-Amerika for 80–79 millioner år siden. Den var 7,3 meter lang og veide opp til 2,5 tonn. Lythronax var i slekt med Tyrannosaurus rex, Tarbosaurus, Albertosaurus og Daspletosaurus. Den var større enn Teratophoneus. 


== Eksterne lenker ==
(en) Lythronax – kategori av bilder, video eller lyd på Commons
Kolås naturreservat

Kolås naturreservat ligger i et dalsøkk fra nordenden av Kolåstjern og nordover mellom Kolåsen og bebyggelsen langs Kolåsveien, nord for Son i Vestby  kommune. Formålet med fredningen er å bevare et variert område med edellauvskog. Dagens edellauvskogslokaliteter er restbiotoper fra et tidligere varmere klima og skogene utgjør også nordlige utposter av mellomeuropeiske skogtyper. Norge har derfor verdens nordligste edellauvskoger, men disse er sterkt redusert ved at områdene er tatt i bruk til andre formål.
I reservatet er mange typer edellauvskog representert. Foruten den svært sjeldne snelle-askeskogen, inngår gråor-heggeskog og gråor-askeskog, svartorsumpskog og alm-lindeskog. Tresjiktet er artsrikt og har blant annet ask, gråor, svartor, eik, lønn, lind, bjørk og osp. Fuktighetsbetinget variasjon innenfor området fremstår på en instruktiv måte.


== Referanser ==
Smihagen naturreservat

Smihagen naturreservat ligger på en liten åsrygg mellom Årungen og Frogn kirke i Frogn kommune. Formålet med fredningen er å bevare et større areal med edellauvskog. Dagens edellauvskogslokaliteter er restbiotoper fra et tidligere varmere klima og skogene utgjør også nordlige utposter av mellomeuropeiske skogtyper. Norge har derfor verdens nordligste edellauvskoger, men disse er sterkt redusert ved at områdene er tatt i bruk til andre formål.
Skogen består i hovedsak av alm-lindeskog og gråor-askeskog med mye lønn, ask og alm i tresjiktet. Busksjiktet har i hovedsak ask, hassel og osp. Eik forekommer på grunnlendte partier, og har til dels mektige dimensjoner. Forekomsten av eik utgjør et relikt fra eldre beitehager som lå i den øvre delen av reservatet. I sammenheng med omkringliggende kulturlandskap og forekomsten av eik, har reservatet stor verdi for insekter og fugler. 
Et hogstinngrep på midten av 1970-tallet har ført til sterkere innvandring av gran. Området skjøttes med hensikt å bevare edellauvskogsamfunnene, samt å ta vare på gjenværende eiketrær.


== Referanser ==
Danmark naturreservat

Danmark naturreservat ligger i en østvendt skråning like sør for Frogn kirke i Frogn kommune. Naturreservatet omfatter et areal på ca. 18 daa. Alt er privat grunn. Reservatet representerer et landskapstrekk som er i ferd med å forsvinne i dagens kulturlandskap. Eikelunden er et gjenværende fragment av tidligere lauvskoger, og nåværende karakter er et resultat av tidligere beite. Området er antakelig den best bevarte beitehagen i regionen. Eiketrærne i området har god aldersvariasjonen, og dette er med på å sikre kontinuiteten av eikeskogen. De gamle eiketrærne huser en rik flora og fauna av bl.a. vedboende sopp, lav, fugler og insekter. Eikelunden er betinget av tradisjonelle driftsformer, og er derfor også et verdifullt biologisk kulturminne. Naturreservatet krever derfor framtidig skjøtsel.


== Referanser ==
Knerten naturreservat

Knerten naturreservat omfatter den lille øya Knerten med sjøområdet rundt, i øygruppa Steilene i Nesodden kommune. Berggrunnen er lagdelt kalkstein og leirskifer fra ordovicium. Det høyeste punktet på øya er ved nordspissen, 8,0 moh.
Formålet med fredningen av Knerten naturreservat er å bevare livsmiljøet for plante- og dyrelivet særlig ut ifra hensynet til sjøfuglene og deres hekkeplasser. Øya har lenge vært en viktig hekkelokalitet for gråmåke og svartbak. I senere år er det også blitt flere ærfugl, samt hvitkinngås.Verneforskriften fastsetter at reservatet omfatter «øya Knerten og de tilstøtende sjøområder innenfor en avstand av ca. 50 m fra land», og at det er ferdselsforbud i hele dette området fra 15. april til og med 15. juli.


== Referanser ==
Flume

Harley Edward Streten (født 5. november 1991), bedre kjent under artistnavnet Flume, er en australsk musiker innen sjangeren elektronisk musikk. Hans debutalbum Flume ble utgitt 9. november 2012, og havnet på førsteplass på ARIA Album Chart og som nummer 13 på en hitliste i New Zealand. Singelen «Holdin On» kom på topp 20 på ARIA Single Chart og ble nummer 22 i New Zealand. Flume har blitt nominert til og fått en rekke priser, deriblant ARIA Music Awards of 2013 og AIR Music 2013, der han blant annet fikk prisene «Best Male Artist», «Breakthrough Artist - Release», «Best Independent Album», «Best Dance Release» og «Producer of the Year».


== Referanser ==


== Eksterne lenker ==
(en) Offisielt nettsted 
(en) Flume (musician) – kategori av bilder, video eller lyd på Commons 
(en) Flume på Apple Music 
(en) Flume på Discogs 
(en) Flume på MusicBrainz 
(en) Flume på SoundCloud 
(en) Flume på Spotify 
(en) Flume på Songkick 
(en) Flume på Genius — sangtekster 
(en) Flume på AllMusic
Nordøstre Askeskjær naturreservat

Nordøstre Askeskjær er den østre av Askholmene i sundet mellom Håøya og Hallangstangen i Frogn kommune. Høyeste punkt på holmen er 5,8 moh. På nordspissen står Askholmene fyrlykt. 
Formålet med fredningen av Nordøstre Askeskjær naturreservat er å bevare livsmiljøet for plante- og dyrelivet i området, særlig ut fra hensynet til sjøfuglene og deres hekkeplasser. I 2005 ble det registrert ca 140 hekkende par, hvorav 36 par ærfugl og 81 par sildemåke. Dette er de største koloniene for disse artene i Oslo og Akershus’ del av fjorden.


== Referanser ==
Pieskehaure

Pieskehaure (lulesamisk: Bieskehávrre) er en innsjø i Arjeplog kommune i svensk Lappland. Innsjøen ligger nær grensen til Norge, like sør for Sulitjelmamassivet. Den ligger 577 moh., og har et areal på 58,8 km². Piteälven har sitt utspring fra innsjøen. 
Ved Pieskehaures nordre bredd ligger Pieskehaurestugan, som drives av Svenska Turistföreningen. Fra fjellstuen er det merket sti til Muorkihytta ved Eidevatnet på norsk side av grensen.


== Referanser ==


== Eksterne lenker ==
Turbeskrivelse med bilder fra området